**TECHNICKÁ SPRÁVA -SO 03– SPEVNENÁ PLOCHA**

**A.1. Identifikačné údaje**

**Identifikačné údaje stavby**

1.1 Názov stavby:……………………….... VÝSTAVBA MATERSKEJ ŠKOLY V OBCI VECHEC

1.2 Miesto stavby:……………………........ VECHEC

1.3 Okres:………………………………..... VRANOV NAD TOPĽOU

1.4 Obec:..................................................... VECHEC

1.5 Charakter stavby:…………………....... BUDOVA PRE ŠKOLSTVO A VZDELÁVANIE

**Identifikačné údaje objednávateľa**

1.6 Názov a sídlo investora:................... OBEC VECHEC

1.7 Prevádzkovateľ:………………… .. INVESTOR STAVBY

**Projektová dokumentácia**

1.8 Stupeň dokumentácie:.................. PD PRE VYDANIE SP a R

1.9 Spracovateľ PD:..................................... DD-ARCH,s.r.o, HENCOVCE 1836/25

**SO 03– SPEVNENÁ PLOCHA**

Je navrhovaná od existujúcej spev. plochy z asfaltového krytu ukončenej v ½ úrovne stavby hyg. centra po navrhovaný objekt materskej školy

Je ohraničená betónovými cestnými obrubníkmi, osadenými do betónového lóžka. Navrhovaná šírka je cca 6,3m. Ako nášľapná vrstva je navrhovaná betónová zámková dlažba hr. 8cm uložená do štrkového lôžka. Spevnená plocha sa bude využívať aj pre zásobovanie, resp. pre príjazd hasičskej techniky . V mieste navrhovanej spevnenej plochy je existujúci hydrant DN 100.

**Stavebno-technické riešenie**

.Je potrebné pred realizáciou spevnenej plochy úprava a vyčistenie terénu oproti exist. nivelete. Spevnená plocha bude vyspádovaná k západnejj strane plochy.po výkopovych prácach na potrebnú úroveň sa pláň zhutní vibračným valcovaním(Edef= 45MPA + E2/E1= 2,5)., nezhnutnitelné miesta sa označia a prehĺbi sa výkop a zrealizuje nový zasyp z hutnením. Zhutnené násypy realizovať zo zeminy kat. min. vhodná, resp. použiť štrkodrvu. Uvažuje sa aj s využitím zeminy z výkopov.

Osadia sa cestné obrubníky do betónového lôžka ,zrealizuje sa nosná, zhutnená vrstva z ťaženého kameniva fr. 0-63mm/ hr.23cm Na nosnú plochu sa zrealizuje lóžko z ťaženého kameniva fr.4/8mm-hr.4cm, do ktorého sa uloží zámková betónova dlažba hr. 8cm. Špáry sa vyplnia pieskovým zásypom. Napojenie medzi exist. spev. plochou a navrhovanou plochou sa doplní asfaltom vrátanie podkladných vrsiev.

**Bezpečnosť a ochrana zdravia pri práci**

Pri prevádzaní všetkých prác v rámci predmetnej stavby je nutné dodržať predpisy o bezpečnosti a ochrane zdravia pri práci. Pred zahájením zemných prác investor zabezpečí vytýčenie jestvujúcich podzemných sietí, aby nedošlo k ich porušeniu. V blízkosti jestvujúcich inžinierskych sietí výkopové práce realizovať so zvýšenou opatrnosťou a ručným spôsobom. Upozorňujeme dodávateľov stavebných a montážnych prác na rešpektovanie Ustanovení Vyhlášky SÚBP a SBÚ č.374/1990 Zb. a zabezpečenie jej aplikácie na podmienky výstavby a dodržať všetky platné bezpečnostné predpisy a nariadenia týkajúce sa ochrany zdravia pri práci. Bezpečnosť a ochranu zdravia pri práci sú povinní zaistiť dodávatelia stavby preškolením a poučením pracovníkov stavby.

Mimoriadnu pozornosť je potrebné venovať všetkým prácam v blízkosti podzemných i nadzemných vedení, aby sa predišlo ich poškodeniu a ublíženiu na zdraví. Všetky prekážky je potrebné označiť, v noci a za zníženej viditeľnosti osvetliť.

**Dôležité upozornenie !**

1. Žiadame aby bolo zabezpečené u správcov všetkých jestvujúcich podzemných vedení vytýčenie ich skutočného priebehu pod projektovou plochou, prípadne sa zaistil dozor počas výkopových prác, aby nedošlo k ich poškodeniu a mohli sa v prípade potreby chrániť inžinierskymi podchodmi (chráničkami), alebo sa mohli preložiť !

**Záver**

Konkrétny typ výrobku uvedený v PD je možné nahradiť za jeho ekvivalent.

Pred začatím stavebných prác je potrebne vytýčenie jednotlivých sieti správcami sieti.

03/2019

vypracoval: Ing. arch. Drahomír Dvorjak